
ΝΟΜΟΣ ΚΥΚΛΑΔΩΝ                                   
ΔΗΜΟΣ ΝΑΞΟΥ & ΜΙΚΡΩΝ ΚΥΚΛΑΔΩΝ                                                 
ΔΙΑΚΗΡΥΞΗ
ΔΗΜΟΠΡΑΣΙΑΣ ΓΙΑ ΤΗ ΜΙΣΘΩΣΗ  ΑΠΟΘΗΚΕΥΤΙΚΟΥ ΧΩΡΟΥ ΓΙΑ ΤΙΣ ΑΝΑΓΚΕΣ ΤΗΣ  Δ/ΝΣΗΣ Τ.Ο.Α.  ΣΤΗΝ 
Δ.Κ. ΑΓ. ΑΡΣΕΝΙΟΥ
Ο ΔΗΜΑΡΧΟΣ ΝΑΞΟΥ & ΜΙΚΡΩΝ ΚΥΚΛΑΔΩΝ

Έχοντας υπόψη:

1) Τις διατάξεις του Ν. 5314/2026 «Κώδικας Τοπικής Αυτοδιοίκησης» (ΦΕΚ Α’103|29.06.2026), και ιδίως τα άρθρα 554 «Μισθώσεις ακινήτων>>, 563 «Επιτροπές αξιολόγησης περιουσιακών στοιχείων», 586 «Ὁργανα δημοπρασιὡν», 587 «Τόπος διεξαγωγής  δημοπρασιών»  592  «Όροι  διακήρυξης  μειοδοτικής  δημοπρασίας»,  593«Δημοσίευση», 594 «Διενέργεια μειοδοτικής δημοπρασίας», 595 «Επανάληψη μειοδοτικής δημοπρασίας» & 602 «Εφαρμοστέο δίκαιο συμβάσεων».

2) Την με αριθμ 160/2026 (ΑΔΑ:Ρ3ΔΩΩΚΗ-Α4Σ) απόφαση Δημοτικού Συμβουλίου περί Συγκρότησης Επιτροπής Αξιολόγησης Περιουσιακών Στοιχείων του Δήμου σύμφωνα με το άρθρο 563 του Ν. 5314/2026.
3) Την με αριθμ 5/2026 (ΑΔΑ:99Σ5ΩΚΗ-ΗΤ8) απόφαση της 
Δημοτικής Επιτροπής περί Συγκρότησης Επιτροπής διενέργειας δημοπρασιών για μισθώσεις –εκμισθώσεις εκποιήσεις –αγορές ακινήτων .
4) την υπ’ αρ.189/2026 (ΑΔΑ:ΨΘ7ΦΩΚΗ-ΖΜΑ) απόφαση του Δημοτικού Συμβουλίου περί έγκρισης της αναγκαιότητας για τη μίσθωση αποθήκης   στη Δημοτική Κοινότητα Αγ. Αρσενίου, με τη διενέργεια δημοπρασίας σύμφωνα με τους όρους που θα καθορίσει η Δημοτική Επιτροπή. 
5) την αρ 424/2026 (ΑΔΑ: ΨΛΖΥΩΚΗ-Ε0Ψ)  απόφαση της Δημοτικής Επιτροπής με την οποία καταρτίστηκαν οι όροι της δημοπρασίας.
ΠΡΟΚΗΡΥΣΣΕΙ
   Δημοπρασία μειοδοτική, φανερή και προφορική για την  εξεύρεση και μίσθωση αποθηκευτικού χώρου για τις ανάγκες της Δ/νσης Τ.Ο.Α. στην Δ.Κ. Αγ. Αρσενίου  και  καλεί τους ενδιαφερόμενους να εκδηλώσουν ενδιαφέρον εντός είκοσι (20) ημερών  από τη δημοσίευση της διακήρυξης στην ιστοσελίδα του Δήμου.
Άρθρο 1. Η δημοπρασία θα είναι μειοδοτική, φανερή και προφορική και θα διεξαχθεί σε δύο φάσεις:

Α΄ φάση: Διακήρυξη εκδήλωσης ενδιαφέροντος. Οι προσφορές ενδιαφέροντος κατατίθενται στο Πρωτόκολλο του Δήμου Νάξου & Μικρών Κυκλάδων , σε σφραγισμένο φάκελο με την επωνυμία του συμμετέχοντος και τα στοιχεία της Διακήρυξης (τίτλος, αριθμός πρωτοκόλλου) εντός  είκοσι(20)  ημερών από τη δημοσίευση με καταληκτική ημερομηνία την 24-11-2026  και θα περιλαμβάνουν επί ποινή αποκλεισμού τα παρακάτω δικαιολογητικά:  
1. Αίτηση συμμετοχής στην οποία θα περιγράφονται λεπτομερώς , η  επιφάνεια, η θέση  καθώς και οποιαδήποτε άλλο χαρακτηριστικό του και τα πλήρη στοιχεία του εκμισθωτή (ιδιοκτήτη) του ακινήτου. 
2.  Αντίγραφο δελτίου αστυνομικής ταυτότητας για φυσικά πρόσωπα ή διαβατηρίου σε ισχύ. Αντίστοιχα για τα  νομικά πρόσωπα, τα νομιμοποιητικά έγγραφα εκπροσώπησης (αντίγραφο του ισχύοντος καταστατικού με όλες τις τροποποιήσεις του, Γενικό Πιστοποιητικό και Πιστοποιητικό Ισχύουσας Εκπροσώπησης από το Γ.Ε.ΜΗ., εκδοθέντα εντός του τελευταίου τριμήνου, καθώς και το πρακτικό συμμετοχής στη δημοπρασία με εξουσιοδότηση συγκεκριμένου προσώπου), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

3. Φωτοαντίγραφο τίτλου κυριότητας ιδιοκτησίας με πιστοποιητικό ή βεβαίωση μεταγραφής αυτού.
4. Πιστοποιητικό απαλλαγής βαρών και μη διεκδικήσεων από το  αρμόδιο κτηματολογικό γραφείο ή αντίστοιχη βεβαίωση από δικηγόρο.

5. α)Φωτοαντίγραφο τοπογραφικού διαγράμματος εξαρτημένο από το κρατικό δίκτυο συντεταγμένων (ΕΓΣΑ '87), υπογεγραμμένο από αρμόδιο μηχανικό, που θα αποτυπώνει τα ακριβή όρια και  τετραγωνικά  του ακινήτου και του οικοπέδου.  
6. Απόσπασμα κτηματολογικού διαγράμματος με τον ΚΑΕΚ του προσφερόμενου ακινήτου.
7. Άδεια οικοδομής του κτιρίου, πλήρη αρχιτεκτονική μελέτη του κτιρίου θεωρημένη από την αρμόδια Πολεοδομία  (τοπογραφικό – διάγραμμα κάλυψης –κάτοψη –τομές –όψεις ) θεωρημένα από την αρμόδια Υπηρεσία Δόμησης

8. Βεβαίωση υπογεγραμμένη από διπλωματούχο Πολιτικό Μηχανικό  για την στατική επάρκεια του κτιρίου .
9. Φύλλο υπολογισμού της αντικειμενικής αξίας του ακινήτου, που έχει εκδοθεί  από την αρμόδια Δ.Ο.Υ. ή από συμβολαιογράφο

10. Κάθε υποψήφιος πρέπει να φέρει και αξιόχρεο –αξιόπιστο εγγυητή ο οποίος μαζί με τον τελευταίο πλειοδότη υποχρεούται να υπογράψει τα πρακτικά της δημοπρασίας και έτσι καθίσταται αλληλεγγύως και εις ολόκληρον υπεύθυνος με αυτόν για την εκπλήρωση των όρων της σύμβασης.

11. Φορολογική,  και Δημοτική ενημερότητα του ίδιου και του εγγυητή του.

12. Υπεύθυνη Δήλωση του Ν. 1599/86 ότι ο ενδιαφερόμενος έλαβε γνώση των όρων της δημοπρασίας και τους αποδέχεται πλήρως και ανεπιφυλάκτως καθώς και ότι το προσφερόμενο ακίνητο δεν είναι εκμισθωμένο σε τρίτον και δεν υπάρχει νομικό ή πραγματικό κώλυμα για την εκμίσθωση προς στον Δήμο Νάξου και Μικρών Κυκλάδων ως υπαίθριο χώρο στάθμευσης και την άμεση παράδοσή του με την υπογραφή της σύμβασης μίσθωσης.
13. Υπεύθυνη Δήλωση του Ν. 1599/86 ότι ο εγγυητής  έλαβε γνώση των όρων της δημοπρασίας και τους αποδέχεται πλήρως και ανεπιφυλάκτως. 
Οι υπεύθυνες δηλώσεις θα έχουν θεωρημένο το γνήσιο της υπογραφής ή θα έχουν εκδοθεί μέσω της ιστοσελίδας www.gov.gr. ή θα είναι ψηφιακά υπογεγραμμένες.
14. Σε περίπτωση συγκυριότητας, απαιτείται έγγραφη συναίνεση όλων των συγκυρίων ή νόμιμη εξουσιοδότηση του προσώπου που εκπροσωπεί το σύνολο των δικαιούχων και υποβολή των δικαιολογητικών με αριθμούς 1,2,3,6,10 και 11 για όλους τους ιδιοκτήτες.

15.  Η αρμόδια Επιτροπή δύναται να ζητήσει τη συμπλήρωση ή διευκρίνιση στοιχείων που έχουν ήδη υποβληθεί, εφόσον αυτό δεν συνεπάγεται ουσιώδη τροποποίηση της προσφοράς.
16. Εγγυητική Επιστολή αναγνωρισμένου πιστωτικού ιδρύματος  υπέρ του Δήμου Νάξου και Μικρών  Κυκλάδων, για τη συμμετοχή στη δημοπρασία , ποσού ίσου με πεντακόσια (500)  ευρώ,  κατ’ εφαρμογή της περ ε) της παρ2 του άρθρου 592 του Ν. 5314/2026.
Στη συνέχεια η αρμόδια δημοτική υπηρεσία αποστέλλει τις προσφορές στην Επιτροπή Αξιολόγησης Περιουσιακών Στοιχείων (άρθρο 563 του Ν. 5314/2026) όπως αυτή έχει ορισθεί, η οποία αφού παραλάβει τις αιτήσεις συμμετοχής και μετά από  επιτόπια έρευνα, κρίνει περί της καταλληλότητας των προσφερομένων ακινήτων και περί πληρότητας αυτών όσον αφορά τους όρους της οικείας διακήρυξης.  
Η επιτροπή συντάσσει σχετική έκθεση, εντός δέκα (10) ημερών από της λήψεως των προσφορών. Οι λόγοι αποκλεισμού ενός ακινήτου αιτιολογούνται επαρκώς στην έκθεση. Η έκθεση αυτή η οποία περιλαμβάνει και τις προφορές ενδιαφέροντος αποστέλλεται στη Δημοτική Επιτροπή, η οποία μεριμνά άμεσα για την κοινοποίηση της έκθεσης επί αποδείξει σε όλους όσους εκδήλωσαν ενδιαφέρον. 
Ενστάσεις κατά της έκθεσης καταλληλότητας υποβάλλονται στην Δημοτική Επιτροπή εντός αποκλειστικής προθεσμίας σαράντα οκτώ (48 ) ωρών από  την κοινοποίηση της έκθεσης και εξετάζονται από την Δημοτική Επιτροπή πριν από τη διενέργεια της δημοπρασίας.
Β΄ φάση: Διενέργεια δημοπρασίας. Μετά την εκδίκαση των ενστάσεων, με απόφαση του Δημάρχου ορίζονται ο τόπος, η ημέρα και η ώρα διεξαγωγής της δημοπρασίας. Η απόφαση κοινοποιείται επί αποδείξει στους ενδιαφερόμενους, των οποίων τα ακίνητα κρίθηκαν κατάλληλα, προκειμένου να συμμετάσχουν στη δημοπρασία.
Οι συμμετέχοντες στη δεύτερη φάση της δημοπρασίας υποχρεούνται κατ΄ εφαρμογή της περ. ε) της παρ.2 του άρθρου 592 του Ν. 5314/2026 ,να καταθέσουν , πριν από την έναρξη της δημοπρασίας ,εγγυητική επιστολή αναγνωρισμένου πιστωτικού ιδρύματος  υπέρ του Δήμου Νάξου και Μικρών  Κυκλάδων, για τη συμμετοχή στη δημοπρασία , ποσού ίσου με πεντακόσια  (500)  ευρώ. 
Η δημοπρασία είναι φανερή και προφορική . Η δημοπρασία δύναται να συνεχίζεται και πέραν της ώρας που ορίζεται στη διακήρυξη, εφόσον εξακολουθούν αδιάκοπα οι προσφορές. Η επιτροπή που διεξάγει τη δημοπρασία αποφασίζει για τη συνέχισή της και πέραν της οριζομένης ώρας, η δε απόφαση αυτή καταχωρείται στα πρακτικά.
Οι προσφορές αναγράφονται στα πρακτικά κατά σειρά εκφώνησης μαζί με το ονοματεπώνυμο του μειοδότη. Κάθε προσφορά είναι δεσμευτική για τον εκάστοτε μειοδότη, η δέσμευση δε αυτή μεταφέρεται διαδοχικά από τον πρώτο στους επόμενους και επιβαρύνει οριστικά τον τελευταίο μειοδότη.
Αν κάποιος μειοδοτεί για λογαριασμό άλλου, οφείλει να το δηλώσει προς την επιτροπή διενέργειας πριν από την έναρξη της διαδικασίας της δημοπρασίας, παρουσιάζοντας σχετικό νόμιμο πληρεξούσιο έγγραφο, διαφορετικά θεωρείται ότι μετέχει για δικό του λογαριασμό.

Η απόφαση της επιτροπής με την οποία αποκλείεται να λάβει μέρος στη δημοπρασία κάποιος ενδιαφερόμενος επειδή δεν πληροί τους όρους της διακήρυξης, αναγράφεται στα πρακτικά.
Ο τελευταίος μειοδότης που θα αναδειχθεί υποχρεούται κατ᾽ εφαρμογή της περ. στ) της παρ. 2 του άρθρου 592 του Ν. 5314|2026, να παρουσιάσει εγγυητή, ο οποίος θα συνυπογράψει μαζί με τον μειοδότη τα πρακτικά της δημοπρασίας, καθιστάμενος υπεύθυνος εις ολόκληρον με τον μειοδότη για την εκπλήρωση των όρων της σύμβασης.
Μετά τη λήξη της δημοπρασίας τα πρακτικὰ υπογράφονται από την οικεία επιτροπή και από τον τελευταίο μειοδότη με τον εγγυητή του.
’Ενσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, υποβάλλεται από τους συμμετέχοντες εντός προθεσμίας τεσσάρων (4) ημερών από την ημερομηνία διενέργειάς του. Η επιτροπή διενέργειας υποβάλλει εντός τεσσάρων (4) ημερών την ένσταση με αιτιολογημένη γνωμοδότησή της στη Δημοτική Επιτροπή, προκειμένου αυτή να αποφανθεί τελικά για την αποδοχή ή την απόρριψή της. Εφόσον η ένσταση στρέφεται κατά συμμετέχοντος στο διαγωνισμό, η επιτροπή διενέργειας την κοινοποιεί υποχρεωτικά στον καθ᾽ ου, ο οποίος έχει δικαίωμα να υποβάλει εγγράφως τις απόψεις του, εντός προθεσμίας δύο (2) ημερών από την κοινοποίηση.

Η Δημοτική Επιτροπή, μετά την εκδίκαση τυχόν ενστάσεων, αποφασίζει για την κατακύρωση ή μη της δημοπρασίας, εντός δεκαπέντε (15) ημερών από τη διενέργειά της., σύμφωνα με την παρ 9 του άρθρου 594 του Ν. 5314/2026.
Άρθρο 2. Το προς μίσθωση ακίνητο πρέπει να βρίσκεται στην Δ.Κ. Αγ. Αρσενίου,  να έχει πρόσωπο σε επαρχιακό δρόμο ή να συνδέεται με αγροτική ή δημοτική οδό, σε σημείο εύκολα προσβάσιμο σε οχήματα.

Η επιφάνεια του προσφερόμενου ακινήτου πρέπει να  έχει έκταση τουλάχιστον δύο στρέμματα (2.000,00 τ.μ.) και εντός αυτού να υπάρχει ισόγειο κτίσμα το οποίο να έχει χρήση αποθήκης  γενικής χρήσεως με ελάχιστη επιφάνεια  ενενήντα τετραγωνικά μέτρα ((90,00 τ.μ.). κύριων και βοηθητικών χώρων. Η είσοδος του να είναι κατάλληλη για φορτωεκφόρτωση αντικειμένων. Να διαθέτει ανεξάρτητη ηλεκτρική και υδραυλική εγκατάσταση και αυτόνομους μετρητές για τις προαναφερθέντες παροχές. Να διαθέτει WC-τουαλέτα σε λειτουργία.
 Το ελάχιστο ύψος της αποθήκης να είναι τουλάχιστον 3,50 μέτρα. 
Το προσφερόμενο κτίριο δεν πρέπει να έχει φθορές στον φέροντα οργανισμό ή στην τοιχοποιία ή στα επιχρίσματα, και οι πόρτες του να διαθέτουν υποδομή για να κλειδωθούν και γενικά το κτίριο να τηρεί προδιαγραφές ασφαλείας. 
 Να είναι ελεύθερο από αυθαίρετες κατασκευές ή άλλα πραγματικά εμπόδια που καθιστούν αδύνατη ή δυσχερή τη χρήση του.  Να είναι ελεύθερο προς μίσθωση και να μην τελεί υπό κατάσχεση, αναγκαστική απαλλοτρίωση ή άλλη νομική δέσμευση που εμποδίζει τη νόμιμη χρήση του από τον Δήμο.


Σε κάθε περίπτωση η καταβολή του μισθώματος αρχίζει  από την ημερομηνία υπογραφής του Πρωτοκόλλου Παραλαβής του χώρου από την αρμόδια επιτροπή του Δήμου, που θα κρίνει αυτό κατάλληλο για χρήση από τον Δήμο ως  αποθηκευτικού χώρου για τις ανάγκες της Υπηρεσίας  ΔΤΟΑ.
Άρθρο 3. Διάρκεια της μίσθωσης 
Η διάρκεια της μίσθωσης ορίζεται σε χρονικό διάστημα έως έξι (6) ετών, σύμφωνα με την παρ. 3 του άρθρου 554 του Ν. 5314/2026, αρχόμενη από την ημερομηνία παραλαβής του μισθίου από την αρμόδια επιτροπή που ορίζεται με απόφαση του αρμοδίου οργάνου του Δήμου. Η μίσθωση δύναται, με συμφωνία των συμβαλλομένων, να παραταθεί μετά τη λήξη της αρχικής διάρκειάς της, για χρονικό διάστημα που δεν υπερβαίνει τα δώδεκα (12) έτη, σύμφωνα με την παρ. 3 του άρθρου 554 του Ν. 5314|2026.
 Η συμβατική παράταση εγκρίνεται με απόφαση του Δημοτικού Συμβουλίου, η οποία λαμβάνεται με την απόλυτη πλειοψηφία του συνολικού αριθμού των μελών του, κατόπιν γνώμης της Επιτροπής Αξιολόγησης Περιουσιακών Στοιχείων του άρθρου 563 του Ν. 5314/2026 και της ρητής συναίνεσης του εκμισθωτή στους όρους της παράτασης.
Άρθρο 4. Μονομερής παράταση της μίσθωσης
Επιτρέπεται η από πλευράς του μισθωτή μονομερής παράταση της μίσθωσης για χρονικό διάστημα που δεν μπορεί να υπερβαίνει τα τρία (3) έτη, με αιτιολογημένη απόφαση του Δημοτικού Συμβουλίου. Η απόφαση αυτή κοινοποιείται στον εκμισθωτή έναν (1) τουλάχιστον μήνα πριν από την ημερομηνία λήξης της μίσθωσης, αφού προηγηθεί η διενέργεια δύο (2) τουλάχιστον δημοπρασιών για μίσθωση άλλου ακινήτου, οι οποίες απέβησαν άγονες ή ασύμφορες.
Άρθρο 5.  Εγγύηση συμμετοχής στη δημοπρασία
Η εγγυητική επιστολή συμμετοχής στη δημοπρασία εκδίδεται από αναγνωρισμένο πιστωτικό ίδρυμα, υπέρ του Δήμου Νάξου και Μικρών Κυκλάδων, για τη συμμετοχή στη συγκεκριμένη δημόσια, μειοδοτική, φανερή και προφορική δημοπρασία.

Η εγγύηση αυτή περιλαμβάνει κατ᾿ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) ότι απευθύνεται προς το Δήμο Νάξου δ) τον αριθμό της εγγύησης, ε) το ποσό που καλύπτει η εγγύηση,  στ) την πλήρη επωνυμία, τον Α.Φ.Μ. και τη διεύθυνση του συμμετέχοντα στη δημοπρασία, υπέρ του οποίου εκδίδεται η εγγύηση, ζ) τον όρο ότι η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως η) τα στοιχεία της σχετικής Διακήρυξης και την ημερομηνία διενέργειας της δημοπρασίας,
 θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της  εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.
Η εγγυητική επιστολή συμμετοχής επιστρέφεται στους συμμετέχοντες των οποίων οι προσφορές δεν κατακυρώθηκαν μετά την ολοκλήρωση της διαδικασίας και την κατακύρωση του αποτελέσματος της δημοπρασίας από τη Δημοτική Επιτροπή.

Η εγγυητική επιστολή του τελευταίου μειοδότη επιστρέφεται μετά την υπογραφή της σύμβασης μίσθωσης και την εκπλήρωση των τυχόν υποχρεώσεων που προβλέπονται από τους όρους της παρούσας διακήρυξης.

Η εγγυητική επιστολή καταπίπτει υπέρ του Δήμου Νάξου και Μικρών Κυκλάδων  σε περίπτωση υπαναχώρησης του τελευταίου μειοδότη ή αδικαιολόγητης άρνησής του να προσέλθει για την υπογραφή της σύμβασης, σύμφωνα με τους όρους της παρούσας διακήρυξης και τις εφαρμοστέες διατάξεις της κείμενης νομοθεσίας.

Άρθρο 6. 
Το μηνιαίο μίσθωμα που θα προκύψει από τη μειοδοτική δημοπρασία και θα αποτελεί το συμβατικό αντάλλαγμα της μίσθωσης. Η καταβολή του θα γίνεται από τον Δήμο σε τριμηνιαία βάση( ανά 3 μήνες ), μετά την έκδοση των νόμιμων παραστατικών και την ολοκλήρωση της προβλεπόμενης διαδικασίας εκκαθάρισης και πληρωμής της δαπάνης. Το μίσθωμα θα κατατίθεται στον τραπεζικό λογαριασμό που θα υποδείξει ο εκμισθωτής. Από το καταβαλλόμενο ποσό θα παρακρατούνται οι νόμιμες κρατήσεις και φόροι που προβλέπονται από την εκάστοτε ισχύουσα νομοθεσία. Ρητά συμφωνείται ότι εργασίες που πραγματοποιήθηκαν αποκλειστικά για την εξυπηρέτηση του σκοπού της μίσθωσης δεν θεμελιώνουν δικαίωμα αποζημίωσης ή αύξησης του μισθώματος. Το μίσθωμα θα προσαυξηθεί μετά το τρίτο (3) έτος κατά 3% επί του μηνιαίου μισθώματος. 
Άρθρο 7. Κάθε προσφορά είναι υποχρεωτική για τον μειοδότη, η υποχρέωση αυτή δε, μεταβαίνει αλληλοδιαδόχως από τον πρώτο στους ακόλουθους και επιβαρύνει  οριστικά τον τελευταίο μειοδότη. Ο τελευταίος μειοδότης δεν αποκτά δικαίωμα αποζημίωσης από τη μη έγκριση των πρακτικών δημοπρασίας από την Δημοτική Επιτροπή, ή της διοικητικής αρχής που έχει αντίστοιχη αρμοδιότητα. Αν κάποιος μειοδοτεί  για λογαριασμό άλλου, οφείλει να το δηλώσει προς την Επιτροπή διενέργειας πριν από την έναρξη της διαδικασίας της δημοπρασίας, παρουσιάζοντας σχετικό νόμιμο πληρεξούσιο έγγραφο, διαφορετικά θεωρείται ότι μετέχει για δικό του λογαριασμό. 
Άρθρο 8. Ο τελευταίος μειοδότης υποχρεούται εντός δέκα  (10) ημερών από την κοινοποίηση σε αυτόν, που ενεργείται με αποδεικτικό παραλαβής, της απόφασης της Δημοτικής Επιτροπής περί κατακύρωσης του αποτελέσματος της δημοπρασίας, να προσέλθει για τη σύνταξη και υπογραφή της σύμβασης μίσθωσης. Σε περίπτωση που ο τελευταίος μειοδότης δεν προσέλθει εμπρόθεσμα για την υπογραφή της σύμβασης ή εάν ο τελευταίος μειοδότης και ο εγγυητής του αρνούνται να υπογράψουν τα πρακτικά, εφαρμόζονται οι διατάξεις του άρθρου 595 του Ν. 5314/2026, η εγγύηση συμμετοχής  καταπίπτει υπέρ του Δήμου και η δημοπρασία επαναλαμβάνεται σε βάρος του τελευταίου  μειοδότη και του εγγυητή του. Μετά την παρέλευση της ανωτέρω προθεσμίας και την υπογραφή της σύμβασης από τα συμβαλλόμενα μέρη, η σύμβαση θεωρείται ότι καταρτίστηκε οριστικά . 

Ο εκμισθωτής (τελευταίος μειοδότης παραλαμβάνει το υπογεγραμμένο συμφωνητικό και μέχρι τη λήξη του επόμενου μήνα από την ημερομηνία υπογραφής του υποχρεούται να το υποβάλλει στην Ανεξάρτητη Αρχή Δημοσίων Εσόδων (Α.Α.Δ.Ε.).
Άρθρο 9. Το προσφερόμενο ακίνητο  πρέπει να παραδοθεί για χρήση, από την υπογραφή της σύμβασης μισθώσεως και από τα δύο συμβαλλόμενα μέρη.

Άρθρο 10. Ο μισθωτής υποχρεούται να διατηρεί και διαφυλάσσει την κατοχή του μισθίου, τις υπέρ αυτού δουλείες, τα όρια αυτού και εν γένει το μίσθιο, σε καλή κατάσταση, προστατεύοντας αυτό απέναντι σε κάθε καταπάτηση, διαφορετικά ευθύνεται σε αποζημίωση. 

Ο μισθωτής δεν ευθύνεται για την ασφάλεια και φύλαξη του ακινήτου που αφορά κυρίως στην προστασία έναντι, πυρκαγιάς, καιρικών φαινομένων και γενικά απρόβλεπτων καταστάσεων. Ο Δήμος έχει το δικαίωμα να κάνει οποιαδήποτε διαμόρφωση κρίνει σκόπιμη προκειμένου να είναι δυνατή η λειτουργία  της χρήσης για την οποία μισθώθηκε.
Άρθρο 11. Κάθε τέλος που έχει σχέση με τη μίσθωση, δηλαδή πληρωμή ηλεκτρικού ρεύματος, απόδοση παντοίων φόρων εχόντων σχέση με τη μίσθωση βαρύνουν το μισθωτή. 

Άρθρο 12. Ο μισθωτής υποχρεούται με τη λήξη της μίσθωσης, να παραδώσει το μίσθιον στην κατάσταση στην οποία το παρέλαβε ή κατ’ εκλογήν του μισθωτή με τις διαμορφώσεις που έλαβαν χώρα. Ο εκμισθωτής –ιδιοκτήτης θα καλείται  εντός ορισμένης προθεσμίας για την παραλαβή του ακινήτου του. Σε περίπτωση που  ο τελευταίος δεν προσέλθει, θα θεωρείται ότι το μίσθιο έχει παραδοθεί στον ιδιοκτήτη του, χωρίς άλλη ειδοποίηση. 
Άρθρο 13. Σιωπηρή αναμίσθωση  και σιωπηρή παράταση 

Σιωπηρή αναμίσθωση δεν επιτρέπεται . Η συνέχιση της χρήσης ακινήτου , που μισθώθηκε , πέρα από τον χρόνο λήξης της μίσθωσης θεωρείται ως σιωπηρή παράταση της μίσθωσης. Για τη χρήση αυτή καταβάλλεται μίσθωμα ίσο με αυτό της μίσθωσης που έληξε, το οποίο αναπροσαρμόζεται σύμφωνα με τα προβλεπόμενα στη σύμβαση.
Άρθρο 14. Μονομερής λύση της μίσθωσης

Ο Δήμος δύναται να προβεί μονομερώς σε λύση της μίσθωσης πριν από τη λήξη του συμβατικού χρόνου αζημίως, εφόσον δεν υφίσταται ανάγκη μίσθωσης χώρου στάθμευσης ή μεταστεγαστεί σε ιδιόκτητο ή δωρηθέν ακίνητο. Η απόφαση πρόωρης λύσης της μίσθωσης κοινοποιείται στον εκμισθωτή του ακινήτου και επιφέρει τα αποτελέσματά της τριάντα (30) τουλάχιστον ημέρες μετά από την κοινοποίησή της, εφόσον, κατά τον χρόνο αυτό, το ακίνητο έχει αποδοθεί ελεύθερο προς χρήση στον εκμισθωτή. Σε διαφορετική περίπτωση, η υποχρέωση καταβολής μισθωμάτων διατηρείται μέχρι την ημερομηνία πραγματικής απόδοσης της ελεύθερης χρήσης του μισθίου στον εκμισθωτή.

Άρθρο 15. Ο  εκμισθωτής έχει δικαίωμα λύσης της σύμβασης όταν καταστεί αποδεδειγμένα αναγκαία η ιδιοχρησία του ακινήτου, με αίτηση που θα υποβάλλει τρεις μήνες νωρίτερα. Ο μισθωτής ουδεμία μπορεί από την πιο πάνω λύση να αξιώσει αποζημίωση. 
Άρθρο 16. Το μίσθωμα υπόκειται στις εκάστοτε νόμιμες κρατήσεις. Σύμφωνα με τις διατάξεις του άρθρου 21 του Ν. 5177|2025, επιβάλλεται ψηφιακό Τέλος Συναλλαγής 3,6% επί της παρούσας μίσθωσης. Το τέλος αυτό βαρύνει και αποδίδεται από τον εκμισθωτή, ως αντισυμβαλλόμενο του Δήμου, σύμφωνα με τις κείμενες διατάξεις.

Άρθρο 17.Αλλαγή κυριότητας μισθίου

 Εάν το ακίνητο κατά τη διάρκεια της μίσθωσης περιέλθει στην κυριότητα, νομή, επικαρπία ή χρήση άλλου προσώπου, η μίσθωση συνεχίζεται αναγκαστικά στο πρόσωπο του νέου ιδιοκτήτη, νομέα, επικαρπωτή, χρήστη, με τους ίδιους όρους, θεωρουμένου αυτού εφεξής εκμισθωτού.

Το μίσθωμα θα καταβάλλεται στον νέο εκμισθωτή, μόνο μετά την κοινοποίηση στην Δ/νση Οικονομικών του Δήμου, των απαραίτητων εγγράφων πιστοποίησης της μεταβολής.

Άρθρο 18. Δημοσίευση Διακήρυξης

1.  Δημοσίευση διακήρυξης στην ιστοσελίδα
H διακήρυξη δημοσιεύεται με επιμέλεια του Δημάρχου, τουλάχιστον είκοσι (20) ημέρες προ της διενέργειας της δημοπρασίας στην ιστοσελίδα του Δήμου www.e-naxos.eu στη θεματική ενότητα «Διαγωνισμοί» σύμφωνα με το άρθρο 133 του Ν. 5314|2026, περί δημοσίευσης αποφάσεων δημοτικού συμβουλίου. Η διακήρυξη αναρτάται στο δικτυακό τόπο του Προγράμματος «ΔΙΑὙΓΕΙΑ».
2. Δημοσίευση περίληψης της διακήρυξης
Περίληψη της διακήρυξης δημοσιεύεται υποχρεωτικά με απόφαση της Δημοτικής Επιτροπής σε εφημερίδες, σύμφωνα με το άρθρο 593 και την παρ. 4 του άρθρου 134 του Ν. 5314|2026 και τις διατάξεις του Ν. 3548/2007, όπως ισχύουν.

3.Επανάληψη της δημοπρασίας
Σε περίπτωση επανάληψης της δημοπρασίας, με επιμέλεια του δημάρχου, δημοσιεύεται περίληψη της διακήρυξης, σύμφωνα με τις παρ. 1 και 2 του άρθρου 593 του Ν. 5314/2026.
Οι δαπάνες δημοσίευσης βαρύνουν τον εκάστοτε τελικό μειοδότη.
Άρθρο 19. Επανάληψη της δημοπρασίας 

Η δημοπρασία επαναλαμβάνεται σύμφωνα με τις διατάξεις του άρθρου 595 του Ν. 5314|2026 (ΦΕΚ Α’ 103/29.06.2026).
1) Η δημοπρασία επαναλαμβάνεται από τον Δήμαρχο υποχρεωτικά για μία φορά και με τους ίδιους όρους, εάν δέν παρουσιάστηκε κανένας μειοδότης.
2) Με απόφαση του Δημοτικού Συμβουλίου, επιτρέπεται η επανάληψη της δημοπρασίας με τους ίδιους όρους:
οι) Εφόσον δεν κατακυρωθεί το αποτέλεσμά της λόγω ασυμφόρου του επιτευχθέντος αποτελέσματος,
β) εάν η περί κατακύρωσης απόφαση ακυρωθεί,
γ) εάν ο τελευταίος μειοδότης και ο εγγυητής του αρνούνται να υπογράψουν τα πρακτικά, καθώς και όταν ο τελευταίος μειοδότης δεν προσέλθει εντός των προθεσμιών που τίθενται για την υπογραφή της σύμβασης. Στην περίπτωση αυτή, η εγγύηση συμμετοχής καταπίπτει υπέρ του Δήμου και η δημοπρασία επαναλαμβάνεται σε βάρος του τελευταίου μειοδότη και του εγγυητή του.
3) Η δημοπρασία επαναλαμβάνεται υποχρεωτικά εφόσον, πριν κοινοποιηθεί η έγκριση στον τελευταίο μειοδότη, επιδοθεί με δικαστικό επιμελητή στη Δημοτική Επιτροπή νέα προσφορά από πρόσωπο δικαιούμενο να συμμετάσχει στη δημοπρασία και υπό την προϋπόθεση ότι η νέα αυτή προσφορά είναι τουλάχιστον κατά δέκα τοις εκατό (10%) μικρότερη εκείνης η οποία έχει επιτευχθεί κατά τη δημοπρασία. Η επαναληπτική δημοπρασία διεξάγεται μόνον με τη συμμετοχή όσων τα ακίνητα έχουν κριθεί κατάλληλα κατά την πρώτη δημοπρασία.
4) Στις περ. α) και γ) της παρ. 2, ορίζεται ως ανώτατο όριο το μίσθωμα ή τίμημα που επετεύχθη κατά την πρώτη δημοπρασία. Στην περίπτωση της παρ. 3, ορίζεται ως ανώτατο όριο το ποσό της νέας προσφοράς.
Πληροφορίες και αντίγραφα της διακήρυξης της δημοπρασίας  παρέχονται στο Δημοτικό Κατάστημα Νάξου & Μικρών Κυκλάδων  μέχρι και την προηγούμενη της καταληκτικής ημερομηνίας τις εργάσιμες ημέρες και ώρες, από την αρμόδια υπάλληλο Παπαδοπούλου Ειρήνη (τηλ. 22853 60141).

